paragraph_text: Korpiklaani (finski: Šumski klan) je finski folk metal sastav. Korpiklaani je nastao iz grupe Shaman, osnovao ga je Jonne Järvelä koji je tako postao i čelni čovjek grupe. Preimenovanjem sastava došlo je i do promjena u tekstu pjesama, za razliku od Shamana, Korpiklaanijeve pjesme su uglavnom na engleskom jeziku, ali također i s finskog govornog područja. Stil sviranja se nije mnogo promijenio i sastav je nastavio svirati folk, a ponegdje i thrash metal. Česte teme njihovih pjesama su priroda, mistične priče i alkohol.